Seg Udlis “Ixfawen d Isasan
G umiyn n imazighen, insi d uccen gan timitar n tillay d tiddas n tayTT d uswingem ifersen d inney imsaden …
insi ar bdda ittmun d usmun nes uccen, mac tamunt nesn ur jjun tga tin tiddukkla, d tayri , ur tezdeg,tezdi bdda d tmuttal, uccen ira bedda ad icc taghamt n inisi, ar bdda isiggil ad teg tasghart nes tad yugern tin wiyyaD, ar beda ittelli s tines, amk nna tga tgharast , uccen ur ighri “ageldun” (le prince) n Michiavel, macc iskkiren ns gan win “tmekyaviliyt” ar iskar aynna mmi yufa ad ilkem taghawsa nes, urt issihl mamk s rad ilkem, issihelt bahra mani rad ilkem !
rad ighers i gwma s, ineght, izzenz gis isegh gis, yuwt sis wiyyaD, rad iskkerks, isker ak iselman g tenzruft, issufghd tawkka gh tisent, isker ak g ughlal tigemmi, ig nn taskala s igenna, mac wawal immimn, d tamment n iles, d tillay n iswingimen !!
mac ur jjun izDar ad innru inisi, iga bdda tatSa nes, art bdda isemkniwiD inisi g ubliZ d waluD n isekkirn nes !
inisi iga bab n tussna, tillay nes, d tifersi n uswingm nes, gant imassen mas ilkkem tidt, uccen iga argaz n tsertit, urt bahra tssihel tussna ula afgan ula tidt, issihelt wawal lli rad ittaru tinyafin, d tyafut ar imgger imendi nes d wass nes.
kab_Latn kab_Latn kab_Latn kab_Latn kab_Latn kab_Latn